CVP IS priemonėmis gauti tiekėjo klausimai, į kuriuos pateikiamas atsakymas:

	Tiekėjo klausimai/prašymai
	Perkančiosios organizacijos atsakymas

	Prašome perkančiosios organizacijos pateikti papildomą informaciją apie krovininiuose automobiliuose jau esamas hidraulines ir valdymo sistemas, t.y.: 1. Koks yra sniego valytuvų hidraulinės sistemos kontūro debitas (l/min)? 2. Ar hidraulinė sistema šiuo metu yra pilnai veikianti? 3. Kiek hidraulinių jungčių porų yra atvesta į automobilio priekinę dalį? 4. Ar drenažinė linija yra atvesta į automobilio priekinę dali? 5. Ar hidraulinė sistema „palaiko“ palengvinto prispaudimo funkciją? 6. Ar automobilyje yra sumontuotas hidraulinės sistemos (sniego valytuvo) valdymo pultas? Jeigu taip – prašome nurodyti pulto gamintoją; 7. Ar ant automobilio buvo sumontuotas sniego valytuvas. Jeigu taip – prašome nurodyti sniego valytuvo gamintoją; 8. Jeigu paaiškėtų, kad automobilyje sumontuota hidraulinė sistema negali „palaikyti“ funkcijų, kurios numatytos šio Pirkimo techniniuose reikalavimuose – ar hidraulinės sistemos modifikavimo išlaidas turi prisiimti sniego valytuvų tiekėjas?
	Perkančioji organizacija, pirkimo sąlygose nurodydama pakankamą informaciją, reikalingą identifikuoti krovininius automobilius ir jų lokacijos vietas, sudaro vienodas galimybes visiems suinteresuotiems subjektams susipažinti su kelių tarnybose/meistrijose eksploatuojamais krovininiais automobiliais, kuriems įsigyjami sniego valytuvai. Perkančiosios organizacijos suteikiama pakankamai laiko įsivertinti krovininių automobilių techninius parametrus dar iki teikiant galutinį pasiūlymą. Pirkimą laimėjęs subjektas, sumontuodamas siūlomą sniego valytuvą ant konkretaus krovininio automobilio, privalo užtikrinti sniego valytuvo funkcionalumą, kad tai atitiktų perkančiosios organizacijos suformuotus reikalavimus.



